ช่วงกลางเดือนของมนุษย์เงินเดือน เชื่อว่าหลายคนเงินเริ่มลดเหลือน้อยลง วันนี้จึงอยากมาแนะนำร้านอาหารคุณภาพดี ราคาเหมาะสม ปริมาณอาหาร อิ่มกำลังพอดี ร้านนี้คือ ร้านข้าวหมกสองสหาย

ร้านนี้ตั้งอยู่ในบริเวณเต๊นท์หลังห้างสีลมคอมเพล็กซ์ สามารถเดินทะลุด้านหลังห้างสีลมคอมเพล็กซ์มาด้านเลย สำหรับร้านนี้ขายทั้งข้าวหมกและข้าวสวย สามารถเลือกได้ว่าเป็นไก่ต้ม ไก่ทอดหรือหมูทอด เมนูที่เราชอบทานบ่อยๆคือข้าวหมกไก่ทอด ราคาจานละ 35 บาท ร้านนี้ข้าวหมกรสชาติดี แต่จะไม่ค่อยได้กลิ่นของเครื่องเทศเท่าไร ส่วนไก่ทอด ทอดออกมาได้กรอบพอดี หนังไม่เยอะ ไม่ต้องกลัวอ้วนจ้า สำหรับน้ำจิ้มมีให้เลือก 3 แบบคือน้ำจิ้มข้าวหมกไก่ น้ำจิ้มไก่ และน้ำจิ้มแจ๋ว ร้านนี้จะมีเครื่องเคียงไว้แก้เลี่ยน คือ แตงกวาและผักกะหล่ำซอยที่ตักปริมาณตามใจชอบได้เลย รวมทั้งมีน้ำซุปต้มผักกาดดอง ช่วยให้คล่องคอมากขึ้น  ใครที่ชื่นชอบข้าวหมกไก่ ข้าวมันไก่ ข้าวหมูทอด มาชิมร้านนี้ได้เลยจ้า